Skupni predlog UREDBA SVETA o spremembi Uredbe Sveta (EU) št. 270/2011 z dne 21. marca 2011 o omejevalnih ukrepih zoper nekatere osebe, subjekte in organe glede na razmere v Egiptu /* JOIN/2012/032 final - 2012/0317 (NLE) */





OBRAZLOŽITVENI MEMORANDUM (1) Svet je 21. marca 2011 sprejel Sklep 2011/172/SZVP o omejevalnih ukrepih proti nekaterim osebam, subjektom in organom zaradi razmer v Egiptu. (2) Sklep Sveta 2012/…/SZVP z dne …. določa spremembo odstopanj iz člena 1 Sklepa Sveta 2011/172/SZVP, da se razširi njihov obseg in tako omogoči sprostitev sredstev in gospodarskih virov, kadar so ti potrebni za izvršitev pravne ali upravne sodbe, izdane v EU, ali pravne sodbe, ki je izvršljiva v državi članici. (3) Za izvajanje tega sklepa je potrebna sprememba Uredbe Sveta (EU) št. 270/2011 z dne 21. marca 2011 o omejevalnih ukrepih zoper nekatere osebe, subjekte in organe glede na razmere v Egiptu. (4) Člen 9 Uredbe (EU) št. 270/2011 zadeva izmenjavo informacij med osebami, subjekti in organi, da se omogoči skladnost z Uredbo.Vsi podatki, poslani ali prejeti v skladu s členom 9(2), se uporabljajo samo za namene, za katere so bili poslani ali prejeti. Ta sprememba razjasnjuje, da to državam članicam v določenih okoliščinah ne preprečuje izmenjave informacij z Egiptom in drugim državami članicami v skladu z nacionalno zakonodajo, da se omogoči izterjava nepravilno dodeljenih sredstev. (5) Visoka predstavnica Unije za zunanje zadeve in varnostno politiko ter Evropska komisija predlagata, da se Uredba Sveta (ES) št. 270/2011 z dne 21. marca 2011 ustrezno spremeni. 2012/0317 (NLE) Skupni predlog UREDBA SVETA o spremembi Uredbe Sveta (EU) št. 270/2011 z dne 21. marca 2011 o omejevalnih ukrepih zoper nekatere osebe, subjekte in organe glede na razmere v Egiptu SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 215 Pogodbe, ob upoštevanju Sklepa Sveta 2011/172/SZVP z dne 21. marca 2011 o omejevalnih ukrepih proti nekaterim osebam, subjektom in organom zaradi razmer v Egiptu[1], ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije, ob upoštevanju naslednjega: (1) Uredba Sveta (EU) št. 270/2011 z dne 21. marca 2011 o omejevalnih ukrepih zoper nekatere osebe, subjekte in organe glede na razmere v Egiptu[2] uveljavlja ukrepe iz Sklepa Sveta 2011/172/SZVP. (2) Sklep Sveta 2012/…/SZVP z dne …. določa spremembo Sklepa Sveta 2012/172/SZVP, da se omogoči sprostitev zamrznjenih sredstev in gospodarskih virov, kadar so potrebni za izvršitev pravne ali upravne sodbe, izdane v EU, ali pravne sodbe, ki je izvršljiva v državi članici. (3) Člen 9 Uredbe Sveta (EU) št. 270/2011 zadeva informacije, ki jih morajo osebe, subjekti in organi deliti s pristojnimi organi držav članic in ki bodo poslane Komisiji, da se zagotovi skladnost z Uredbo. Vsi podatki, poslani ali prejeti v skladu s členom 9(2), se uporabljajo samo za namene, za katere so bili poslani ali prejeti. To državam članicam ne bo onemogočalo izmenjave takšnih informacij z Egiptom in drugimi državami članicami v skladu z nacionalno zakonodajo, kadar je to potrebno in izključno za omogočenje izterjave nepravilno dodeljenih sredstev. (4) Uredbo (EU) št. 270/2011 bi bilo treba zato ustrezno spremeniti – SPREJEL NASLEDNJO UREDBO: Člen 1 Uredba (EU) št. 270/2011 se spremeni: (1) Člen 5 se nadomesti z naslednjim: „Člen 5 1. Z odstopanjem od člena 2 lahko pristojni organi držav članic, navedeni na spletnih straneh iz Priloge II, odobrijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji: (a) sredstva ali gospodarski viri so odvisni od arbitražne odločitve, sprejete pred datumom, ko je bila fizična ali pravna oseba, subjekt ali organ iz člena 2 na seznamu v Prilogi I, ali od pravne ali upravne sodbe, izdane v EU, ali pravne sodbe, izvršljive v zadevni državi članici, pred ali po navedenem datumu; (b) sredstva ali gospodarski viri bodo uporabljeni izključno za ugoditev zahtevkom, ki so zavarovani s takšno sodbo ali so priznani kot veljavni v taki sodbi, v okvirih veljavne zakonodaje in predpisov, ki urejajo pravice oseb s takimi zahtevki; (c) sodba ni v korist fizičnim ali pravnim osebam, subjektom ali organom iz Priloge I; (d) priznanje sodbe ni v nasprotju z javnim redom zadevne države članice. 2. Pristojni organ obvesti pristojne organe drugih držav članic in Komisijo o vseh dovoljenjih, izdanih na podlagi tega člena.“ Člen 2 (2) Za členom 9(2) se doda naslednji odstavek 3: 3. Odstavek 2 državam članicam ne bo onemogočal izmenjave navedenih informacij z Egiptom in drugimi državami članicami v skladu z nacionalno zakonodajo, kadar je to potrebno in izključno za namen olajšanja izterjave nepravilno dodeljenih sredstev. Člen 3 Ta uredba začne veljati na dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] UL L 76, 22.3.2011, str. 63. [2] UL L 76, 22.3.2011, str. 4.